Masakre de Hodyali

Basho el nombre de **masakre de Xocalı (Hodyali)** es yamado el amortamiento  de sientos de sitizenos azerbaidjanos en la sivdad de Xocalı en Nagorno Karabah, Azerbaidjan el 25 y 26 de Fevrero de 1992 durante la gerra de Nagorno Karabah por parte de las huérsas armadas de Armenia i Rusia.

Asigun versiyon del azeri i de observadores internasionales komo Human Rights Watch i Memorial la masakre la kometieron las huérsas armadas armenias, kon ayudo del Korpo de fusileros motorizados 366 de la Armada Rusa, aktuando aparentemente sin ordenes del su komando. Las autoridades azerbaidjanas kuentaron 613 sitizenos amortados, inkluyendo 108 mujeres i 83 ninyos. Este amortamiento paso a ser el mayor durante la gerra de Nagorno Karabah.  

## Konteksto
En 1988 la sivdad tenia aproksimadamente 2.000 avitantes. Por módre de la gerra i los trokamientos de povlasion entre Armenia i Azerbaidjan, ansi komo los arefujiados Ahiska ke deshavan Asya Sentrala i se asentaban en el lugar, la povlasion yegó a ser de 6.000 personas para 1991. 

La sivdad de Xocalı esta topada ensima del kamino ke konekta Khankendi i Agdam, i tiene el uniko ayroporto de la rejion. De akódro kon los informes de Human Rights Watch, la sivdad fue uzada komo baza para las huérsas azerianas ke atakaban la sivdad de Khankendi, las kualas a la su vez eran atakadas por los armenios. 

Durante la gerra de Nagorno Karabah tanto armenios komo azeries fueron objekto de limpiezas etnikas i *[[pogrom]]os*, lo ke kavzó munchos amortamientos i el desplazamiento de grandes grupos de personas.
 
En Oktubre de 1991 las huészas de defensa de Nagorno-Karabah kortaron la ruta entre Xocalı i Agdam, kon lo ke la unika forma de yegar a la sivdad era uzando un helikopter. La sivdad fue defendida por huérsas de la OMON basho el komando de Alif Hadyiev, el kualo kontaba kon unos 160 ombres kon pokas armas. La sivdad mankava desde varios meses antes del atako de elektrisidad o gas.

## La masakre
Asigun Human Rights Watch el amortamiento akontesio kuando *«una gran kolumna de residentes, akompanyada de una dozena de gerreros en retirada, deshó la sivdad al kaer las huérsas armenias. Al aserkarse a la frontiera kon Azerbaidjan, se toparon un puesto militar armenio, el kualo les disparo kruelmente»*. 

El bando armenio sostiene ke las muertes okurrieron komo resultado de operasiones militares de gerra, i se produjeron en parte al prevenir la evakuasion de los avitantes de la sivdad por huérsas azerianas. Ofisiales del govierno armenio aseguran ke el numero de viktimas tan grande es por modre del fakto de ke los avitantes de Xocalı se mesklaron kon las tropas azerianas en aretirada, i kuando las huérsas armenias echaron huégo, mataron a soldados i siviles por igual.

Helsinki Watch por su parte, konkluyo ke *«la milisya, ainda en uniforme i algunos ainda armados, se mesklaron kon las masas de siviles»*.

Ma Human Rights Watch i Memorial kreyen estas eksplikasiones poko konvinsentes, deke el amortamiento masivo de siviles no puede ser djustifikado basho dinguna sirkunstansia. Human Rights Watch amostra ke el bando atakante (las huérsas armenias) se enkontraban obligadas a tomar medidas de prekausion para evitar o minimizar las vikitimas siviles. En espesial, el bando atakante kalía detener el huégo si resultaba evidente ke iva kavzar danyos "kolaterales" eksesivos en liasion kon la advantaja militar a obtener. 

## Galeriya de imajes


Dosya:Xojali agdam1.jpg
Dosya:02 xojali ilgar.jpg
Dosya:03 xojali ilgar.jpg
Dosya:06 xojali ilgar.jpg
Dosya:16 xojali ilgar.jpg
Dosya:18 xojali ilgar.jpg



## Referensias


## Atamientos eksternos

* Letter to the UN from Azerbaijan condemning the events 
* Khojaly.org 
* Letter of UN Human Rights Center 
* Report of Memorial Human Rights Center 
 
Katēggoría:Jenosidios
Katēggoría:Masakres
Katēggoría:Viktimas de las gerras
Katēggoría:Tortura 
Katēggoría:Krimenes de gerra
Katēggoría:Negasionizmo
Katēggoría:Istoria de Azerbaidjan
Katēggoría:Istoria de Armenia
Katēggoría:Gerra de Nagorno Karabah
Kateggoría:Nagorno-Karabah
Katēggoría:1992
Kateggoría:Vikipedya:Artikolos kon grafia ladina